અમદાવાદ: કેન્દ્ર સરકારે પાછલા સપ્તાહે રૂ. ૫૦૦ અને ૧૦૦૦ની ચલણી નોટો બંધ કરવાની જાહેરાત કરતાંની સાથે જ કાળાં નાણાં ધરાવતા કારોબારીઓમાં ગભરાટ જોવા મળ્યો હતો. સલામત રોકાણ તરીકે એકમાત્ર વિકલ્પ ગણાતા સોનામાં રોકાણ વધારતાં સોનાના ભાવ રાતોરાત રોકેટગતિએ ઊછળ્યા હતા. જ્વેલર્સ ગરજ અને મનફાવે તે રીતે કાળાં નાણાં ધરાવતા લોકો પાસેથી નાણાં પડાવતા હતા. એક તબક્કે બ્લેકમાં સોનાનો ભાવ ૫૦ હજાર ઉપર પહોંચી ગયેલો જોવા મળ્યો હતો, જોકે એક સપ્તાહ બાદ બ્લેકમાં સોનાના કારોબારમાં ભારે ઓટ આવી છે.